open-index/open-wikipedia-markdown huggingface dataset:
Festival tal-Eurovision 2012

Il-**Festival tal-Eurovision tal-2012** kien is-57 edizzjoni ta' dan il-konkors u sar fil-belt ta' Baku fl-Ażerbajġan, wara r-rebħa ta' Ell u Nikki fl-edizzjoni tal-2011 bil-kanzunetta *Running Scared*. Il-konkors sar fil-*Crystal Hall* ta' Baku, li giet mibnija apposta, u l-preżentaturi kienu Eldar Gasimov, ir-rebbieh tal-Eurovision tal-2011, Nargiz Birk-Peterson u Leyla Aliyeva. Is-semi finali saru fit-22 u fl-24 ta' Mejju tal-2012, u l-finali fis-26 ta' Mejju. Il-Polonja u l-Armenja ddeċidew li jirtiraw mill-konkors filwaqt li l-Montenegro irritornaw wara waqfa ta' tliet snin.

### Format
Minħabba r-ritorn tal-Italja fl-edizzjoni tal-2011, il-pajjiżi fis-serata tal-finali kienu 26, għall-ewwel darba wara l-2003. Flimkien mal-Ażerbajġan, il-pajjiżi tal-*Big Five* ikkwalifikaw awtomatikament għall-finali, filwaqt li minn kull semifinali, ikkwalifikaw għaxar pajjiżi. 

## Parteċipanti
Minħabba r-ritorn tal-Montenegro, u l-irtira tal-Armenja u l-Polonja, in-numru ta' pajjiżi jieħdu sehem niżel għal 42. Dan ġie kkonfermat fis-17 ta' Jannar tal-2012, meta l-EBU approvat il-lista ta' parteċipanti. Fil-25 ta' Jannar tal-2012, is-36 semifinalisti ġew allokati fiż-żewġ semifinali. 

#### Semifinali 1

#### Semifinali 2

Fis-serata finali tas-26 ta' Mejju, għaxar semifinalisti minn kull semifinali ingħaqdu mal-*Big Five* u l-Ażerbajġan. Il-konkors ġie mirbuħ mill-Isvezja, bir-rappreżentanta Loreen li kantat il-kanzunetta *Euphoria*. Dan wara li tmintax-il pajjiż differenti ta t-12-il punt lill-istess Loreen. Fit-tieni post ġew il-Buranovskiye Babushki mir-Russja, segwiti mir-*runner-up* tal-festival tal-2004, is-Serb Zeljko Joksimovic. Fir-raba' post ġew l-ospitanti l-Ażerbajġan bil-kanzunetta *When the Music Dies*, kantata minn Sabina Babayeva. Fil-ħames post ġiet il-kantanta Rona Nishliu bil-kanzunetta sentimentali tagħha Suus. Din tal-aħħar ġabet l-aħjar riżultat għall-pajjiżha, l-Albanija, li sa dak iż-żmien, l-aħjar riżultat kien is-seba' post fl-2004.

B'hekk, il-festival ta' wara dan għandu jsir fil-belt ta' Malmö fl-Isvezja, mill-14 sat-18 ta' Mejju tal-2013.

## Ħoloq esterni

* Sit uffiċjali
Festival tal-Eurovision 2013

Il-**Festival tal-Eurovision 2013** kien it-58 edizzjoni ta' dan il-konkors mużikali. Dan l-avveniment sar f'Malmö, l-Iżvezja, wara li r-rebħa ta' Loreen fl-edizzjoni preċedenti tat id-dritt lil dan il-pajjiż sabiex jospita l-Eurovision għall-ħames darba fl-istorja. L-istazzjon Sveriges Television (SVT) għażlu lil Malmö Arena bħala s-sala għall-avveniment wara li ġew ikkunsidrati diversi swali u areni oħra fl-Iżvezja. Disgħa u tletin pajjiż ħadu sehem, fosthom l-Armenja li rritornaw wara l-assenza fl-edizzjoni tal-2012. Il-Bożnija u Ħerżegovina, il-Portugall, is-Slovakkja u t-Turkija ħabbru li kienu se jirtiraw minn dan il-festival għal raġunijiet differenti. Id-disinn tal-konkors kien mibni madwar it-tema "We are one", bil-ħsieb jaqa' fuq l-ugwaljanza u l-għaqda fost il-pajjiżi parteċipanti id f'id mad-diversità u l-influwenza kulturali ta' kull parteċipant. 

## Format

### Il-Preżentattriċi

Fis-17 ta' Ottubru tal-2012, Martin Österdahl ħabbar li għal din l-edizzjoni ser ikun hemm preżentattriċi waħda, għall-kuntrarju tal-edizzjonijiet ta' qabel. L-aħħar festival li ġie ppreżentat minn persuna waħda kien dak tal-1995 li sar fl-Irlanda. Fit-28 ta' Jannar tal-2013, ġie mħabbar li l-preżentattriċi tal-festival se tkun Petra Mede.

### It-Tema

It-tema ta' dan il-festival ġiet maħluqa mid-ditta *Happy F&B*, li hija bbażata fil-belt ta' Gothenburg.
Fis-17 ta' Jannar tal-2013, l-EBU ħabbret it-tema ta' dan il-festival, li tinkludi farfett u l-islogan *We are One*.

### Allokazzjoni tas-semifinali

Bħas-snin ta' qabel, kien hemm polza li ddeterminat liema pajjiżi se jikkompetu fl-ewwel jew fit-tieni semifinali. Din saret fis-17 ta' Jannar tal-2013 fis-Sala Ċentrali ta' Malmö. Għall-kuntrarju tal-edizzjonijiet l-oħrajn, l-ordni tal-pajjiżi se tiġi deċiża mid-diretturi tal-festival, sabiex kull kanzunetta tkun imqassma b'tali mod li tkun differenti minn ta' qabilha u ta' warajha u l-festival ikun aktar interessanti. L-ordni ta' kif se jikkompetu l-pajjiżi se tiġi mħabbra f'April.

Bħas-snin ta' qabel, is-semifinalisti ġew imqassma f'ħames urni, bbażati fuq kif ivvutaw lil xulxin f'dawn l-aħħar disa' snin.

Minn dawn il-ħames urni: is-semifinalisti ġew imqassma f'żewġ semifinali:

## Pajjiżi parteċipanti

Nhar il-21 ta' Diċembru 2012 tħabbru d-39 pajjiż li kienu se jikkompetu fil-Festival tal-Eurovision 2013. L-Armenja, li l-aħħar li kienet ħadet sehem kien fl-2011, ikkonfermat li kienet se tirritorna lura wara waqfa ta' sena. Il-Bożnija u Ħerżegovina u l-Portugall irtiraw minħabba diffikultajiet finanzjarji, waqt li s-Slovakkja u t-Turkija rtiraw għal raġunijiet differenti.

### Semifinali
#### Semifinali 1

L-Italja, l-Iżvezja u r-Renju Unit ivvutaw f'din is-semifinali. L-għaxar kanzunetti immarkati bi sfond oranġjo ikkwalifikaw għall-finali.

### Semifinali 2

### Finali

## Referenzi

## Ħoloq esterni

* Sit uffiċjali
* Stazzjon uffiċjali fuq YouTube
Malta fil-Festival tal-Eurovision 2013

**Malta** se tieħu sehem fil-Festival tal-Eurovision 2013 li se jsir Malmö, ġewwa l-Iżvezja. Din se tkun is-26 parteċipazzjoni fil-Festival tal-Eurovision għal Malta. Il-Public Broadcasting Services kienet responsabbli li tospita l-avveniment għall-għażla tal-kanzunetta.

## L-għażla nazzjonali

Nhar l-14 ta' Settembru 2012, il-PBS ħarġet talba għas-sottomissjonijiet għall-finali nazzjonali, bil-perjodu ta' sottomissjoni jagħlaq fil-31 ta' Ottubru 20012. Kemm kompożituri Maltin kif ukoll dawk barranin setgħu jibgħatu s-sottomissjonijiet tagħhom, però l-kantanti kellhom ikollhom ċittadinanza Maltija. Fl-14 ta' Novembru 2012, il-PBS ħabbret li minn 181 sottomissjoni, 69 ġew imniżżla fit-tieni fażi. Fost dawn kien hemm daħliet minn parteċipanti preċedenti bħal Miriam Christine (1996), William Mangion (1993) u Fabrizio Faniello (2001 u 2006). Fit-30 ta' Novembru 2012, waqt edizzjoni speċjali tal-programm televiżiv Xarabank, 24 semifinalista ġew imħabbra. Fil-21 ta' Diċembru 2012, minħabba l-irtirar mill-konkors ta' Saska Hunt bil-kanzunetta "Dress Rehearsal", postha ħaditu Marilena Gauci bil-kanzunetta "Overrated". Is-semifinali saret fl-1 ta' Frar 2013 ġewwa l-Malta Fairs & Conventions Centre f'Ta' Qali, fejn minn 24 intgħażlu 16 għall-finali tal-għada 2 ta' Frar.

Kemm is-semifinali kif ukoll il-finali ġew ippreżentati minn Elaine Saliba, li ppreżentat ukoll l-edizzjoni preċedenti, akkumpanjata mill-attur Gordon Bonello.

### Kontroversja

Waqt li kien għaddej il-votazzjoni, is-sit uffiċjali tal-Eurovision ħareġ aħbar li Amber kienet rebħet il-Festival. Aktar tard din l-aħbar tneħħiet minn fuq is-sit u l-Eurovision ħareġ apoloġija fuq Facebook u Twitter fejn stqarr li kien hemm "diffikultajiet tekniċi". Aktar tard, ħareġ li l-ġurnalist li kien żvela din l-aħbar ma baqax aktar impjegat minn Eurovision.tv.

### Semifinali

Il-ġurija mistiedna sabiex tevalwa din is-semifinali, li saret fl-1 ta' Frar, kienet tinkludi:
* Maria Muscat (Malta)
* Alessandro Ragni (Italja)
* Gohar Gasparyan (Armenja)
* Kleart Duraj (Albanija)
* Aleksandar Kostadinov (Kroazja)
* Walid Arfush (Ukrajna)
* Carlo Borg Bonaci (Malta)

### Finali

Il-ġurija tal-finali, li saret fit-2 ta' Frar, kienet tikkonsisti minn:
* Aleksandar Kostadinov (Kroazja)
* Noel Magri (Malta)
* Alessandro Ragni (Italja)
* Anna Dalli (Malta)
* Walid Arfush (Ukrajna)
* Olga Salamakha (Belarus)
* Carlo Borg Bonaci (Malta)

#### Ġurija

## Ara wkoll
* Malta fil-Festival tal-Eurovision
* Festival tal-Eurovision 2013

## Referenzi

## Ħoloq esterni
* Sit uffiċjali tal-PBS
Bologna FC 1909

**Bologna Football Club 1909**, magħrufa sempliċement bħala **Bologna**, huwa klabb tal-futbol Taljan ibbażat f'Bolonja, Emilia-Romagna, iffurmat fl-1909 (riformat fl-1993). Il-klabb huwa mlaqqam *rossoblù* minħabba l-flokkijiet strixxati ħomor u blu li jilbes. L-aħmar u blu huma l-kuluri uffiċjali tal-belt.

Matul l-istorja tiegħu, il-klabb rebaħ il-kampjonat Taljan seba' darbiet. Il-klabb huwa s-sitt l-aktar tim suċċessiv fil-kampjonat. Bologna FC ġew promoss għas-Serie A mill-istaġun 2008–09, wara li kienu ilhom fl-ogħla diviżjoni mill-istaġun 2004–05.
## Storja

Il-formazzjoni tal-**Bologna Football Club**' kienet orkestrata minn Emilio Arnstein, l-Awstrijak li sar interessat fil-futbol fl-università ta' Vjenna u Praga. Hu u ħuh kienu preċedentement ħolqu klabb tal-futbol, Black Star, fl-Awstrija.

Il-klabb kien fundat fit-3 t'Ottubru 1909, fil-belttat-Tramuntana tal-Italja Bolonja. Ftit mill-formazzjoni, Carlo Sandoni kien l-isponsor tal-klabb u l-maniġer ġenerali, l-iżvizzeru Louis Rauch sar president, Guido Della Valle kien il-viċi-president, Enrico Penaglia segretarju, Sergio Lampronti kaxxier, filwaqt li Emilio Arnstein u Leone Vincenzi inħatru kunsilli.

Fl-20 ta' Marzu, 1910, il-Bologna lagħbu logħba l-ewwel tagħhom, kontra Virtus, li libsu flokkijiet bojod. Il-Bologna rebħu l-avversarji tagħhom bi skor kbir ta 9-1. L-ewwel nies tal-iskwadra kienu; Koch, Chiara, Pessarelli, Bragaglia, Guido Della Valle, Nanni, Donati, Rauch, Bernabeu, Mezzano, and Gradi.

L-istaġun formattiv tagħhom intefaq fil-kampjonat reġjonali taħt Arrigo Gradi bħala kaptan, Bologna rebħu l-kampjonat tagħhom billi kisbu l-promozzjoni għal kampjonat jismu *Group Veneto-Emiliano*. Huma qattgħu erba' staġuni f'dan il-kampjonat, qatt ma spiċċaw inqas mill-5 post. Bologna kienu daħlu fin-Northern League qabel l-ewwel kampjonati tal-futbol li ġew posposti minħabba l-Ewwel Gwerra Dinjija.

## Storja Presidenzjali
Bologna kellhom presidenti numerużi matul il-kors ta 'l-istorja tagħhom, li wħud minnhom kienu s-sidien tal-klabb, oħrajn kienu presidenti onorarji. Hawnhekk hawn lista kompleta ta 'presidenti Bologna minn 1909 sal-lum.



## Storja maniġerjali
Bologna kellhom ħafna maniġers u l-ħarrieġa, xi staġuni huma kellhom ko-maniġers li jmexxu l-iskwadra. Hawnhekk hawn lista kronoloġika minnhom mill-1920 'il quddiem.




## Unuri
**[[Prima Divisione|Northern League]]** / **Serie A: 7**
:***Ċampjins**: 1924-25, 1928–29, 1935–36, 1936–37, 1938–39, 1940–41, 1963–64.
:***Runners-up**: 1920–21, 1923–24, 1925–26, 1926–27, 1931–32, 1939–40, 1965–66.

**[[Coppa Italia]]** *3*:
:*Rebbieħa: 1969–70, 1973–74, 2024-25.

**[[Tazza Mitropa]]** *3*:
:*Rebbieħa: 1932, 1934, 1961.

**[[UEFA Intertoto Cup]]**:
:*Rebbieħa: 1998.

## Referenzi
Cagliari Calcio

**Cagliari Calcio** huwa klabb tal-futbol Taljan ibbażat f'Cagliari,Sardinja. Il-klabb ġie ffurmat fl-1920 u attwalment jilgħab fis-Serie A, wara li qattgħu parti kbira tas-snin riċenti l-aktar fis-Serie A u Serie B. 

Huma rebħu biss l-*i[[scudetto]]* fl-1970, meta kienu mmexxija mill-iskorer mit-tim nazzjonali Taljan, Gigi Riva. Il-kuluri tat-tim huma blu u aħmar. L-istadju tal-klabb jesa' 16,200 li jinsab ġewwa Quartu Sant'Elena.

Cagliari saru ċampjins tas-Serie C għall-ewwel darba matul l-istaġun 1951-52, qabel l-ogħla kampjonat li kien maqsum fost l-aktar minn tim wieħed. Huma qattgħu l-1950ijiet fis-Serie B. Li tilfu l-*play-off* tal-promozzjoni fl-1954. Wara l-inżul is-Serie C fl-1960ijiet, Iż-żieda ta' Cagliari kienet se tkun kisba-astronomika eventwalment għall-promozzjoni għas-Serie A fl-1964.

## Eks plejers notevoli

* Enrico Albertosi
* Davide Astori
* Davide Biondini
* Roberto Boninsegna
* Massimiliano Cappioli
* Pierluigi Cera
* Andrea Cossu
* Angelo Domenghini
* Mauro Esposito
* Antonio Langella
* Alberto Marchetti
* Federico Marchetti
* Gianfranco Matteoli
* Francesco Moriero
* Roberto Muzzi
* Comunardo Niccolai

* Giuseppe Pancaro
* Luigi Piras
* Gigi Riva
* Franco Selvaggi
* Pietro Paolo Virdis
* Cristiano Zanetti
* Gianfranco Zola
* Radja Nainggolan
* Luís Oliveira
* Nené
* Patrick Mboma
* Gerry Hitchens
* François Modesto
* Jonathan Zebina
* Fanis Katergiannakis
* David Suazo

* Julio Dely Valdés
* Alberto Gallardo
* Julio César Uribe
* David Nyathi
* Eric Tinkler
* Marco Pascolo
* Ramon Vega
* Nelson Abeijón
* Daniel Fonseca
* Enzo Francescoli
* José Oscar Herrera
* Luis Diego López
* Fabian O'Neill
* Darío Silva
* Waldemar Victorino

## Storja presidenzjali
Cagliari kellhom presidenti numerużi matul il-kors tal-istorja tagħhom, li wħud minnhom kienu s-sidien tal-klabb, oħrajn kienu presidenti onorarji, hawnhekk hawnlista sħiħa ta 'dawn:



## Managerial history
Cagliari kellhom ħafna maniġers u l-ħarrieġa, xi staġuni huma kellhom ko-maniġers li jmexxu l-iskwadra, hawnhekk hija lista kronoloġika minnhom minn meta twaqqfet fl-1920 'il quddiem.



## Unuri
### Titoli nazzjonali
**[[Serie A]]:**
:***Ċampjins (1)**: 1969–70
;***Runners-up (1)**: 1968–69

**[[Serie B]]:**
:* **Rebbieħa (1)**: 2003–04
:* **Runners-up (2):** 1963–64; 1978–79
:* **Promossi (2):** 1989–90; 1997–98

**[[Serie C]]** / **[[Serie C1]]:**
:***Rebbieħa(3)**: 1930–31; 1951–52; 1988–89

**[[Coppa Italia Serie C]]:**
:***Rebbieħa(1)**: 1989

**Campionato Sardo di I Divisione:**
:***Rebbieħa(1)**: 1936–37

### Titoli ewropej
**[[UEFA Cup]]:**
:***Semi-finalisti (1)**: 1993–94
## Referenzi
Mosta FC

**Mosta Football Club** hu klabb tal-futbol Malti bbażat fil-Mosta. It-tim attwalment jilgħab fil-Premier League, l-ogħla livell tal-futbol Malti. It-tim lagħab erba 'staġuni fl-ogħla kampjonat Malti li huma; 1974/75, 1987/88, 2002/03 u 2005/06 iżda kienu relegati immedjatament kull darba. Huma kisbu l-promozzjoni għall-Premier League Malti għal darb'oħra fl-2010/11.

## Unuri
*L-Ewwel Diviżjoni Maltija **it-3 post** *(Promossi)*: 2010/11
*L-Ewwel Diviżjoni Maltija **Ċampjins**: 1986/87
*L-Ewwel Diviżjoni Maltija **Runners-Up**: 2001/02, 2004/05
*It-Tieni Diviżjoni Maltija **Ċampjins**: 1984/85, 1992/93
*It-Tieni Diviżjoni Maltija **Rebbieħa tas-Sezzjoni**: 1978/79, 1992/93
*It-Tieni Diviżjoni Maltija **Runners-Up**: 1973/74
*It-Tielet Diviżjoni Maltija **Ċampjins**: 1964/65
*It-Tielet Diviżjoni Maltija **Rebbieħa tas-Sezzjoni**: 1968/69

## Tim tan-nisa
It-tim tan-nisa tal-Mosta jilgħab fl-ogħla diviżjoni tal-pajjiż, l-Ewwel Diviżjoni Maltija. Fl-2010–11 huma rebħu l-ewwel kampjonat ġew kwalifikati għaċ-Champions League. It-tim kien runner-up fl-1998 u l-1999 fit-Tazza Maltija tan-Nisa u reċentement rebħu t-tazza tal-2012.

## Referenzi

## Ħoloq esterni
* ?
Rabat Ajax FC

**Rabat Ajax Football Club** hu klabb tal-futbol Malti bbażat fir-Rabat. It-tim attwalment jilgħab fil-Premier League, l-ogħla livell tal-futbol Malti. L-aħħar promozzjoni għall-ogħla diviżjoni intlaħqet fl-aħħar staġun (2011/12) meta dawn kienu kisbu l-promozzjoni wara li spiċċaw it-tieni post wara Melita.

## Oriġini
*1930 : Il-Klabb ġie fondat bl-isem *Rabat Rovers*
*1937 : Ingħaqadu ma' *Rabat Rangers* u *Old City* u ffurmaw *Rabat Zvanks*
*1938 : L-Isem tal-Klabb ġie mibdul għall- *Rabat FC*
*1980 : Ingħaqadu ma' *Rabat Ajax* u ffurmaw *Rabat Ajax FC*
*1983 : L-ewwel parteċipazzjoni fit-Tazza Ewropea (C3) (staġun 1983/84)
*1985 : Rabat Ajax rebħu l-Kampjonat Malti
*1986 : Rabat Ajax rebħu l-Kampjonat Malti u t-Tazza Maltija

## Plejers notevoli

* Iordan Filipov
* Mark Miller
* Jeff Wood
* Roderick Asciak
* Charles Azzopardi
* Edward Azzopardi
* Carmel Busuttil
* Dennis Cauchi
* Michael Cutajar

* Joe Galea
* Michael Micallef
* Adrian Mifsud
* Clive Mizzi
* Alfie Pearson
* Kayne Said
* Charles Scerri
* Charles Sciberras
* Martin Scicluna

* Silvio Vella
* Paul Żammit
* Paddy Sloan
* Andy McGonigle
* Ziya Yildiz
* Drasko Braunović
* Vesko Petrović

## UEFA Europa League

## UEFA Champions League

## Unuri
***[[Premier League Malti]]**
****Ċampjins (2)** : 1985, 1986

***[[FA Trophy]]**
****Rebbieħa**: 1986 2-0 kontra Żurrieq
****Finalisti**: 1954 1-5 kontra Floriana

***[[Super Cup Maltija]]**
****Rebbieħa**: 1985 2-0 kontra Żurrieq
****Rebbieħa** : 1986 4-2 kontra  Hibernians

## Ħoloq Esterni
*Sit tas-sapporters ta' Rabat Ajax
*Sit Uffiċjali ta' Rabat Ajax
*Storja ta' Rabat Ajax
*Tim ta' Rabat Ajax 2000/01
*L-Ewwel finali ta' Rabat Ajax
*Statistika ta' Rabat Ajax
* Kont Uffiċjali ta' Rabat Ajax fuq YouTube
Tarxien Rainbows FC

**Tarxien Rainbows Club** hu klabb tal-futbol Malti bbażat f'Ħal Tarxien. It-tim attwalment jilgħab fil-Premier League, l-ogħla livell tal-futbol Malti.
## Storja
Il-klabb kien fundat bħala **Little Rainbows** fl-1944, u pparteċipaw fil-Premier League Malti għall-istaġun 2009-10. Il-klabb ġie promoss għall-aħjar diviżjoni wara li jpiċċaw bħala ċampjins fl-Ewwel Diviżjoni Maltija fl-2007-08. Fl-2008/09 il-klabb lesta l-istess punti ma' Ħamrun Spartans and Msida St. Joseph. Ħamrun kellha l-agħar punteġġ ta punti u sfaw relegati, filwaqt li Tarxien Rainbows rnexxielhom jevitaw relegazzjoni meta rebħu l-playoff kontra Msida St. Joseph. Fl-istaġun 2009–10 kien totalment differenti għar-Rainbows kif dawn irnexxielhom iqiegħdu l-5 post fil-klassifika u pproċedew għas-semifinali taż-żewġ kompetizzjonijiet domestiċi li l-klabb lagħab.

Fl-istaġun 2009–2010, Tarxien Rainbows spiċċaw il-5 fil-grupp taċ-*championship* fuq ir-rivali eterni Hibernians FC, fl-istaġun 2009–2010 Tarxien Rainbows rebħu d-derby tliet darbiet infila li kien għamlu staġun storiku. Kif ukoll, fl-istess staġun Tarxien laħqu s-semifinali tal-FA Trophy u Tazza tal-100 Anniversarju.

Fl-istaġun 2010–11 Tarxien Rainbows spiċċaw il-5 fil-grupp taċ-*championship*. Kien staġun tajjeb, kienu lestew l-ewwel rawnd fit-2 post. Huma kellhom 2 *derbies* x'jilagħbu għaliex l-eterni rivali Hibernians lestew fil-Grupp tar-relegazzjoni, 1 minnhom rebħhuwa, b'kollox rebħu 4 derbies f'sena imma tilfu waħda. Fl-istess staġun laħqu s-Semifinali tal-U*BET FA Trophy.Fl-istaġun 2011-12 Tarxien Rainbows evitaw ir-relegazzjoni sal-aħħar tal-istaġun.

Mill-parti ta 'partitarji Tarxien Rainbows għamel titjib enormi fl-appoġġ tagħhom wara li fetaħ it-Tarxien Rainbows Supporters Club (TRSC) fl-24 ta' Ġunju 2009. L-Ewwel kumitat kien magħmul minn 10 persuni : Mario Muscat (President), Aaron Caruana (Segretarju), Keith Darmanin (Teżorier), Kevin Bonavia (Viċi-President), Dillon Mercieca (Membru), Kenneth Bonavia (Membru), Mark mercieca (Membru), Marko Schembri (Membru), Nigel Gatt (Membru), Jason Cortis(Membru). Grupp ta 'partitarji li jappoġġjaw it-tim tagħhom f'kull logħba, fi żminijiet ħżiena u tajba. Huma jagħmlu bnadar u xi oġġetti oħra ta sapport u divertiment fil-grawnd. Minħabba dan l-attendenza kibret akbar sena wara sena u wara sentejn fil-Premier League dawn jistgħu jiġu sodisfatti b'xogħol li sar. Ċertament ikollhom affarijiet saħansitra akbar għall-futur.

## Plejers notevoli

* Anderson Ribeiro
* André da Silva
* Cristiano
* Caio Garcia
* Daniel Bueno
* Denni
* Éverson

* Everton
* Ricardo Costa
* Sergio Oliveira
* Graham Bencini
* Christopher Borġ
* Angus Buhagiar
* Arnold Buttiġieġ

* Malcolm Buttiġieġ
* Lino Galea
* Carlo Mamo
* Michael Micallef
* Jesmond Zerafa
* Ivan Čarapić
* Essien Mbong

## Ħoloq esterni
* facebook
* SOCCERWAY
* SOFASCORE
* FLASHSCORE
* Transfermarket
* Globalsportsarchive
Melita FC

**Melita Football Club** hu klabb tal-futbol Malti bbażat f'San Ġiljan. It-tim attwalment jilgħab fil-Premier League, l-ogħla livell tal-futbol Malti.
## Storja
Il-klabb ġie bbażat fl-1933 minn Melita Kiely. Melita reċentement ġew promossi fl-ogħla kampjonat Malti, għall-ewwel darba. Wara biss 6 snin fil-Malta Football Association, Melita rnexxielha tmur fit-triq għall-finali tal-Tazza Maltija. Fil-finali, Melita ffaċċjaw lil Sliema Wanderers u rebħu bl-iskor ta' 4-0 -  s'issa l-unika trofew maġġur li Melita rebħu u għamluha fil-finali għat-tieni sena konsekuttiva fl-1940, kontra Sliema wkoll, iżda din id-darba tilfu l-logħba bi 3-2.

Matul l-aħħar 74 sena Melita kellhom togħma ta' ċelebrazzjoni kif ukoll diżappunti. Ħafna mit-titoli kienu t-tielet diviżjoni u tieni diviżjoni u n-*nursery* tal-Melita kellhom ukoll sehem tagħhom ta 'suċċess, kif ukoll għandhom ir-reputazzjoni biex jinġiebu plejers ta' kwalità li mxew 'il fuq biex laħqu l-ogħla livell. Melita kellhom ġurnata memorabbli, dakinhar meta rebħu lill-kampjuni Maltin Valletta għall-ewwel darba bl-iskor ta' 2-1.

## Plejers notevoli

* Stephen Azzopardi
* Ernest Barry
* Bjorn Bondin
* Steve Borg
* David Cluett
* Michael Cutajar
* Michael Galea
* Michael Grixti
* Edward Herrera

## Unuri
* Tazza Maltija 
** 1939: **Rebbieħa** - kontra Sliema Wanderers 4-0
** 1940: **Runners-up** - kontra Sliema Wanderers 2-3
* 2007/2008: **Rebbieħa** tan-Knock-out Tieni/Tielet Diviżjoni - kontra Balzan Youths 5-1
* 2008/2009: **Runners-Up** fit-Tieni Diviżjoni
* 2008/2009: **Rebbieħa** tan-Knock-out Tieni/Tielet Diviżjoni - kontra St. Venera Lightnings 3-0

## Ħoloq esterni
* facebook Melita FC
* SOCCERWAY
* SOFASCORE
* FLASHSCORE
* Transfermarkt
* Globalsportsarchive
Albert Hyzler

**Dr. Albert Victor Hyzler** (twieled fl-20 ta' Novembru 1916 – miet fis-26 ta' Ottubru 1993) kien aġent President ta' Malta mis-27 ta' Diċembru 1981 sal-15 ta' Frar 1982. 

Iben il-Professur Joseph Hyzler u Marietta Muscat Fenech, Dr. Hyzler studja l-Liċeo u fl-Università Rjali ta' Malta u ggradwa bħala tabib.

Dr. Hyzler daħal għall-politika wara t-Tieni Gwerra Dinjija u kkontesta b'suċċess l-elezzjonij ġenerali tal-1947 mal-partit ta' missieru, id-DAP. Il-partit xolja f-1950. Dr. Hyzler reġa' kkontesta b'suċċess l-elezzjoni ġenerali tal-1951 mal-partit ta' Pawlu Boffa, il-Malta Workers Party, li fforma koalizzjoni mal-Partit Nazzjonalista. Matul dik il-leġiżlatura, Dr. Hyzler nħatar Ministru tas-Saħħa imma kellu jirreżenja wara tliet snin għax ivvota kontra l-mexxej tal-partit tiegħu u minħabba l-oppożizzjoni persistenti kontra l-Prim Minstru Dr. Ġorġ Borg Olivier.

Dr. Hyzler imbagħad mar mal-Partit Laburista f'Ottubru tal-1953, u għamel l-ewwel diskors tiegħu iż-Żurrieq f'Novembru 1953. Ġie elett fl-elezjonijiet tal-1955, 1962, 1966, u tal-1971. Fl-1955 ingħata l-kariga ta' Ministru tas-Saħħa u Servizz Soċjali u baqa' fiha sa April tal-1958. Fis-snin ħamsin kien kontributur regolari fil-gazzetta tal-Partit Laburista *Is-Sebħ*. Meta fl-1971, il-Partit Laburista rebaħ l-elezzjoni, Dr. Hyzler inħatar Ministru tal-Iżvilupp u l-Posta u mbagħad reġa' sar Ministru tas-Saħħa (1974–1976).

Dr. Hyzler irtira fl-20 ta' Settembru 1976 imma reġa' ġie msejjaħ biex iservi bħala Aġent President tar-Repubblika ta' Malta minn Diċembru tal-1981 sa Frar tal-1982.

## Ħoloq esterni
* Is-siġra tal-familja ta' Albert Hyzler
Cristian Zaccardo

**Cristian Zaccardo** (Formigine, 21 ta' Diċembru 1981) huwa eks-plejer tal-futbol Taljan. Mat-tim nazzjonali Taljan hu rebaħ it-Tazza tad-Dinja. Huwa jilgħab primarjament bħala difensur fuq il-faxex iżda kapaċi jilgħab ukoll bħala difensur ċentrali.

## Karriera

Wieħed mill-aqwa prodotti tas-settur taż-żgħażagħ ta' Bologna, Zaccardo iddebutta mal-ewwel tim fl-2001, taħt id-direzzjoni tal-kowċ Francesco Guidolin, fejn immedjatament sar regolari għar-*rossoblu* u mat-tim nazzjonali tal-Italja ta' taħt il-21 sena. Hu ħalla lil Bologna fl-2004 biex issieħeb mal-eks-kowċ Guidolin f'Palermo. Wara l-istaġun li qatta' fil-Ġermanja ma' VfL Wolfsburg, huwa reġa' ingħaqad ma' Guidolin mat-tim ta' Parma f'Awwissu 2009. Fl-24 ta' Jannar 2013, huwa iffirma ma' Milan fi ftheim li ra t-tpartit ta' Zaccardo ma' Djamel Mesbah li mar ma' Parma.

## Internazzjonali

Zaccardo iddebutta mat-tim nazzjonali Taljan fis-17 ta' Novembru 2004 waqt il-partita ta' ħbiberija kontra l-Finlandja, u nhar it-8 ta' Ottubru 2005 skorja l-ewwel gowl bil-flokk tal-Italja fir-rebħa ta' 1–0 kontra s-Slovenja. Il-kowċ Marcello Lippi għażlu fost it-23 plejer għat-Tazza tad-Dinja 2006. Zaccardo lagħab tliet darbiet fejn skorja awto gowl fit-tieni logħba tal-*azzurri*, dro ta' 1–1 kontra l-Istati Uniti. Mal-iskwadra Taljana sar ċampjin tad-dinja wara r-rebħa fil-finali kontra Franza wara l-għoti tal-penalties.

## Unuri
### Klabb

;Wolfsburg
* Bundesliga: 2008–09

### Internazzjonali
* Tazza tad-Dinja: 2006

## Referenzi

## Ħoloq esterni
*  Statistika mat-tim nazzjonali fuq FIGC.it
*
Super Cup Maltija

Is-**Super Cup Maltija** hija tazza li ssir f'Malta bejn iċ-ċampjins tal-kampjonat u r-rebbieħa ta' tazza domestika tas-sena ta 'qabel. Din hija l-ewwel logħba uffiċjali qabel il-bidu tal-istaġun.

## Finals
*            Ċampjins kontra r-Rebbieħa tat-tazza
*1985 : **[[Rabat Ajax FC|Rabat Ajax]]** 2-0 Żurrieq
*1986 : **[[Rabat Ajax FC|Rabat Ajax]]** 4-2 Hibernians
*1987 : **[[Ħamrun Spartans FC|Ħamrun Spartans]]** 3-0 Valletta
*1988 : **[[Ħamrun Spartans FC|Ħamrun Spartans]]** 1-0 (ħs) Sliema Wanderers
*1989 : Sliema Wanderers 3-3 (ħs) (6-7 bil-pens.) **[[Ħamrun Spartans FC|Ħamrun Spartans]]**
*1990 : **[[Valletta FC|Valletta]]** 3-0 Sliema Wanderers
*1991 : **[[Ħamrun Spartans FC|Ħamrun Spartans]]** 1-1 (ħs) (6-5 bil-pens.) Valletta
*1992 : Valletta 0-2 **[[Ħamrun Spartans FC|Ħamrun Spartans]]**
*1993 : **[[Floriana FC|Floriana]]** 4-1 Valletta
*1994 : **[[Hibernians FC|Hibernians]]** 2-2 (ħs) (5-4 bil-pens.) Floriana
*1995 : Hibernians 2-2 (ħs) (5-6 bil-pens.)**[[Valletta FC|Valletta]]**
*1996 : **[[Sliema Wanderers FC|Sliema Wanderers]]** 0-0 (ħs) (3-2 bil-pens.) Valletta
*1997 : **[[Valletta FC|Valletta]]** 5-2 Birkirkara
*1998 : **[[Valletta FC|Valletta]]** 2-0 Hibernians
*1999 : **[[Valletta FC|Valletta]]** 2-1 Birkirkara
*2000 : Birkirkara 0-3 **[[Sliema Wanderers FC|Sliema Wanderers]]**
*2001 : **[[Valletta FC|Valletta]]** 2-1 Sliema Wanderers
*2002 : Hibernians 0-1 (ħs) **[[Birkirkara FC|Birkirkara]]**
*2003 : Sliema Wanderers 0-2 **[[Birkirkara FC|Birkirkara]]**
*2004 : Sliema Wanderers 1-3 (ħs) **[[Birkirkara FC|Birkirkara]]**
*2005 : Sliema Wanderers 0-3 **[[Birkirkara FC|Birkirkara]]**
*2006 : **[[Birkirkara FC|Birkirkara]]** 2-1 Hibernians
*2007 : Marsaxlokk 1-3 **[[Hibernians FC|Hibernians]]**
*2008 : **[[Valletta FC|Valletta]]** 2-0 Birkirkara
*2009 : Hibernians 0-1 **[[Sliema Wanderers FC|Sliema Wanderers]]**
*2010 : Birkirkara   2-3 (ħs)  **[[Valletta FC|Valletta]]**
*2011 :  **[[Valletta FC|Valletta]]**  3-0  Floriana
*2012 :  **[[Valletta FC|Valletta]]**  3-1  Hibernians FC
*2013 :  **[[Birkirkara FC|Birkirkara]]**  3-1  Hibernians FC

## Rebbieħa
Mattia De Sciglio

**Mattia De Sciglio** (Savona, 20 ta' Ottubru 1992) huwa plejer tal-futbol Taljan li jilgħab bħala difensur ma' Juventus u mat-tim nazzjonali Taljan.

## Karriera
### Bidu tal-karriera

Mattia De Sciglio beda jilgħab il-futbol mat-tim tal-parroċċa ta' *Santa Chiara e San Francesco*, qabel ma' fl-2001 issieħeb mat-tim lokali ta' Cimiano. Is-sena ta' wara, ta' għaxar snin, ingħaqad mas-settur taż-żgħażagħ ta' Milan fejn qatta' disa' staġuni magħhom.

### 2011–2012

Fil-bidu tal-istaġun 2011–12, De Sciglio ġie għall-ewwel darba inkluż fl-iskwadra tal-kbar mill-kowċ Massimiliano Allegri. Huwa għamel id-debutt professjonali tiegħu fit-28 Settembru 2011, bħala sostitut fil-logħba kontra Viktoria Plzeň, valida għall-fażi tal-gruppi tal-UEFA Champions League li l-Milan rebħu 2–0. L-ewwel darba tiegħu mal-ewwel ħdax kienet fid-dro ta' 2–2 kontra l-istess tim fis-6 ta' Diċembru. Erba' xhur wara, eżattament fl-10 ta' April, De Sciglio lagħab l-ewwel logħba tiegħu fil-kampjonat fir-rebħa ta' 1–0 barra min darhom kontra Chievo.

### 2012–2013

Għall-istaġun 2012–13 De Sciglio ingħata n-numbru tal-flokk bin-numbru 2, li hu stess stqarr li kien "importanti ħafna" hekk kif dan l-istess flokk intlibes "minn plejers kbar bħal Mauro Tassotti u Cafu". Matul l-ewwel nofs tal-istaġun, De Sciglio sar regolari grazzi għas-serje ta' prestazzjonijiet konvinċenti.

## Internazzjonali

Wara diversi dehriet mat-timijiet nazzjonali ta' taħt id-19, l-20 u l-21 sena, il-kowċ tat-tim nazzjonali tal-kbar, Cesare Prandelli, sejjaħ lil De Sciglio fost l-iskwadra għal-logħba ta' ħbiberija kontra l-Ingilterra li kellha tintlagħab fil-15 ta' Awwissu 2012. Madanakollu, f'din il-partita ma ġiex użat.

De Sciglio għamel id-debutt internazzjonali fil-21 ta' Marzu 2013 kontra l-Brażil f'logħba ta' ħbiberija.

## Stil ta' logħob

Mattia De Sciglio huwa difensur lemini iżda kapaċi jilgħab ukoll fuq ix-xellug u fiċ-ċentru. Alberigo Evani, eks-plejer ta' Milan, li kkowċjaħ matul l-istaġun 2007-08, iddeskriva lil De Sciglio bħala "[plejer] veloċi, b'teknika tajba" u "futboler versatili".

## Statistika
*Aġġornata sal-24 ta' Frar 2013.*

## Unuri
### Klabb

;Milan
* Supercoppa Italiana: 2011

## Referenzi

## Ħoloq esterni
* 
*
Ivan Zammit

**Ivan Zammit** (twieled fis-17 ta' Marzu 1972) huwa eks-plejer u kowċ tal-futbol Malti.

## Karriera
### Internazzjonali

Ivan lagħab futbol internazzjonali mat-tim nazzjonali Malti, u l-ewwel logħba tiegħu kienet kontra l-Albanija fis-16 ta' Awwissu 1995. Matul il-karriera internazzjonali hu lagħab mill-1995 sal-1999, fejn deher 21 darba, iżda ma skorja l-ebda gowl.

## Ħoloq esterni
*
Paul Fenech

**Paul Fenech** (twieled fl-20 ta' Diċembru 1986) huwa plejer tal-futbol Malti li jilgħab bħala midfilder mal-klabb tal-Premier League Malti Balzan.

## Karriera

Paul Fenech huwa prodott ta' Naxxar Lions. Fl-2005 telaq biex jilgħab għal Msida Saint-Joseph u fil-fatt kienu s-*Saints* li taw iċ-ċans lil Fenech biex jagħmel id-debutt tiegħu fil-Premier League fl-2005.

Fenech qatta' żewġ staġuni ta' suċċess mat-tim Misidjan, li matulu huwa kien il-mira prinċipali ta' diversi timijiet fil-Premier League. Finalment Birkirkara rnexxielhom jiffirmaw lil Fenech għal ħames snin. Kien f'dan iż-żmien li Fenech irċieva l-ewwel togħma ta' futbol internazzjonali meta ntgħażel mat-tim nazzjonali ta' Malta ta' taħt il-21 sena.

Matul l-istaġun 2007–08, l-ewwel staġun tiegħu ma' Birkirkara, Fenech rnexxielu jirbaħ l-ewwel FA Trophy tiegħu, grazzi għar-rebħa ta' 2–1 kontra Ħamrun Spartans. L-istaġun 2008–09 kien staġun ieħor ta' suċċess għal Fenech hekk kif kompla jimpressjona bħala figura importanti ta' nofs il-grawnd tal-Kalkariżi.

Fl-istaġun 2009–10, Fenech irċieva rikonoxximent fuq livell internazzjonali għal darb'oħra meta ġie msejjaħ mill-eks-kowċ ta' Birkirkara, John Buttiġieġ, biex jingħaqad mat-tim nazzjonali Malti. Fenech rebaħ l-ewwel Premier League ma' Birkirkara fl-età ta' 23 sena fil-5 ta' Mejju, meta t-tim tiegħu ġie ppreżentat bil-titlu tal-Premier League.

L-istaġun 2010–11 kellu jkun wieħed deludenti għal Paul Fenech hekk kif naqas milli jilħaq il-livell tal-istaġun ta' qabel, għalkemm kien għadu wieħed mill-aqwa plejers f'nofs il-grawnd ta' Birkirkara. Fil-Premier League lagħab 23 darba, filwaqt li tilef 5 logħbiet permezz ta' sospensjoni. Huwa rnexxielu jiskorja erba' gowls f'dak l-istaġun, u rnexxielu jiskorja l-ewwel gowl ma' Birkirkara b'rebħa kontra Hibernians bl-iskor ta' 3–1 li kienet intlagħbet fit-18 ta' Diċembru 2010.

## Unuri
### Klabb

;Birkirkara
* Premier League: 2009–10, 2012–13
* Tazza Maltija: 2008

## Ħoloq esterni
*
Luana Piovani

**Luana Elídia Afonso Piovani** (twieldet fid-29 ta' Awwissu 1976) hija attriċi Brażiljana.

## Ħoloq esterni

* Sit uffiċjali
*
Ini Etim Atkpan

**Ini Etim Atkpan** (twieled fit-3 ta' Awwissu 1984) huwa plejer tal-futbol professjonali Niġerjan li jilgħab bħala gowlkiper ma' Floriana.

## Karriera
Atkpan għamel id-debutt tiegħu ma' Birkirkara fis-27 ta' Ottubru 2012 kontra Hibernians. B'kollox hu lagħab 283 minuta mal-Karkariżi.

## Unuri

;Birkirkara
* Premier League Malti: 2012–13

## Ħoloq esterni
* Profil fuq is-sit uffiċjali ta' Birkirkara
Yosimar Hernández

**Yosimar González Hernández** (twieled fil-31 ta' Mejju 1984) huwa plejer tal-futbol Spanjol li jilgħab bħala midfilder.

## Karriera

Hernandez beda jilgħab il-futbol mat-tim ta' Tenerife fil-Gżejjer Kanarji. Imbagħad iddeċida li jmur ma' klabb ieħor tal-istess pajjiż, Lorca Atlético u wara ma' Atlético Granadilla. Fit-30 ta' Novembru, 2012, Yosimar issieħeb mal-klabb Malti ta' Birkirkara, wara li kien meħlus mill-kuntratt tiegħu ma' Granadilla.

## Ħajja personali

L-aktar plejer favorit tiegħu huwa Andrés Iniesta u tim favorit huwa Barcelona. Minbarra l-futbol, il-passatemp favorit tiegħu huwa ċ-ċikliżmu.

## Unuri
;Birkirkara
* Premier League Malti: 2012–13

## Referenzi

## Ħoloq esterni
* Profil fuq is-sit uffiċjali ta' Birkirkara FC
Rodrigo Pereira

**Rodrigo Frank Pereira** (twieled fit-28 ta' Frar 1981) huwa eks-plejer tal-futbol Brażiljan li kien jilgħab bħala difensur.

## Karriera
### Bidu

Rodrigo Pereira huwa Brażiljan li jħaddan ukoll ċittadinanza Taljana. Hu beda l-karriera tal-futbol tiegħu fil-Brażil fejn kien jilgħab ma' Guarani FC. Wara hu lagħab għal Santos u Portuguesa de Desportos. Suċċessivament, Rodrigo iddeċieda li jħalli l-Brażil u beda avventura ġdida tiegħu fl-Awstrija fejn ingħaqad ma' Bad Aussee. Wara din l-esperjenza huwa ssieħeb ma' tim Awstrijak ieħor, Waidhofen. Fil-25 ta' Ġunju 2010, Rodrigo ingħaqad ma' First Vienna għall-istaġun 2010–11. Ma' First Vienna, Rodrigo kien il-kaptan tat-tim u għamel sbatax-il apparenza.

### Birkirkara
Fis-suq tat-trasferimenti tas-sajf 2011, Rodrigo ingħaqad mal-klabb Malti ta' Birkirkara fejn iffirma kuntratt ta' sena nhar it-28 ta' Lulju. Huwa għamel id-debutt tiegħu ma' Birkirkara fid-29 ta' Lulju fir-rebħa ta' 5–1 kontra Vittoriosa Stars. Fi tmiem l-istaġun, huwa ġedded is-sħubija tiegħu ma' Birkirkara għal darb'oħra sa tmiem l-istaġun. Hu kien inkluż fid-deċiżiva bejn Birkirkara u Hibernians, bil-prestazzjoni tajba tiegħu, hu ntgħażel bħala r-Raġel tal-Logħba. 

### Balzan
Fis-16 ta' Awwissu 2013, tħabbar li Pereira ssieħeb ma' Balzan. Fil-bidu tal-istaġun 2013–14, Pereira għamel id-debutt ma' Balzan fid-dro ta' 2-2 kontra Vittoriosa Stars. Fil-31 ta' Awwissu huwa skorja l-ewwel gowl tiegħu għal Balzan f'telfa ta' 2-1 kontra l-eks tim tiegħu Birkirkara.

## Unuri
;Birkirkara
* Premier League Malti: 2012–13

## Referenzi

## Ħoloq esterni
* Profil fuq is-sit ta' Birkirkara
* Rodrigo fuq transfermarkt
Jean Pierre Mifsud Triganza

**Jean Pierre Mifsud Triganza** (twieled fl-20 ta' Novembru 1981) huwa plejer tal-futbol  Malti li jilgħab bħala attakkant mal' Żabbar St. Patrick.

## Karriera
### Floriana

Mifsud Triganza beda l-karriera tiegħu ma' Floriana u ġie promoss mal-ewwel tim matul l-istaġun 2000–01. Hu deher darbtejn u skorja l-ewwel gowl tiegħu fi dro ta' 1-1 kontra Naxxar Lions fis-17 ta' Settembru 2000.

Sabiex jikseb iktar esperjenza, Mifsud Triganza ġie misluf għall-bqija tal-istaġun lill-klabb tat-Tielet Diviżjoni, Msida St. Joseph. Hu kien figura prinċipali tat-tim hekk kif bis-17-il gowl tiegħu hu għen fil-promozzjoni awtomatika. Għall-istaġun ta' wara baqa' misluf mat-tim Misidjan, u għal darb'oħra rnexxielu jirrepetti l-istaġun pożittiv meta skorja 24 gowl u akkwista flimkien mat-tim l-promozzjoni għall-Ewwel Diviżjoni Maltija.

Lura ma' Floriana hu stabilixxa ruħu fejn għall-istaġun 2002–03 sab ix-xibka erba' darbiet, bil-klabb jaħrab ir-relegazzjoni bi ftit hekk kif spiċċaw it-tieni fir-*Relegation Pool*. li l-klabb sofra r-relegazzjoni wara li spiċċaw ta' qabel tal-aħħar fil-klassifika.

### Birkirkara

Il-prestazzjonijiet eklatanti tiegħu wassluh għal trasferiment ma' Birkirkara matul is-suq tat-trasferiment ta' Jannar 2004. Huwa kompla fuq l-esperjenza li kellu u għamel 9 apparenzi u skorja erba 'gowls għal Birkirkara matul l-istaġun 2003–04, meta t-tim tiegħu spiċċa fit-tieni post fil-kampjonat.

Fl-istaġun 2004–05, l-ewwel staġun sħiħ ta' Mifsud Triganza ma' Birkirkara, kompla jissiġilla postu mal-ewwel ħdax hekk kif it-12-il gowls tiegħu reġgħu taw it-tieni post lill-klabb Kalkariż u r-rebħ tal-U*Bet FA Trophy. Fl-istaġun ta' wara hu rebaħ l-ewwel kampjonat tiegħu, it-tieni wieħed fl-istorja tal-klabb.

Iż-żewġ staġuni ta' wara raw lil Birkirkara jispiċċaw fit-tielet post, b'Mifsud Triganza ikompli xorta waħda bil-vena ta' gowls, bi 11-il gowl kull staġun. L-istaġun 2007–08 kien immarkat bir-rebħ tat-tieni FA Trophy.

### Sliema Wanderers

F'Ġunju tal-2009 huwa telaq lil Birkirkara biex jissieħeb ma' Sliema Wanderers. Huwa ddebutta fil-Premier League mal-Wanderers fit-30 ta' Awwissu 2009, fit-telfa ta' 1–0 kontra Qormi. Mifsud Triganza skorja l-ewwel gowl ma' Sliema fis-17 t'Ottubru 2009, bi tliet gowls f'logħba kontra Ħamrun Spartans.

### Lura ma' Birkirkara

F'Jannar tal-2012, Mifsud Triganza mar lura ma' Birkirkara u ffirma kuntratt ta' tlett snin u nofs mal-*istripes*. Mal-klabb reġa' rebaħ il-kampjonat fl-istaġun 2012–13 u spiċċa t-tieni l-aqwa skorer tat-tim b'10 gowls.

### Valletta

Fil-31 ta' Awwissu 2013, fl-aħħar ġurnata tas-suq tat-trasferimenti, Mifsud Triganza ssieħeb ma' Valletta. Huwa għamel id-debutt tiegħu ma' Valletta f'logħba kontra Qormi. 

## Internazzjonali

Mifsud Triganza ddebutta mat-tim nazzjonali ta' Malta fit-telfa ta' 1–0 kontra l-Iżlanda tad-19 ta' Novembru 2008.

## Statistika

## Unuri
### Klabb

;Msida Saint-Joseph
* Tieni Diviżjoni Maltija: 2001–02

;Birkirkara
* Premier League Malti: 2005–06, 2012–13
* Tazza Maltija: 2005, 2008

## Referenzi

## Ħoloq esterni
*
Joselito Dos Reis

**Joselito Dos Reis** (twieled fis-6 ta' Frar 1991) huwa plejer tal-futbol Brażiljan li jilgħab bħala attakkant.

## Karriera

Fl-istaġun 2008–09 Joselito kien issieħeb ma' Bonsucesso fejn skorja għaxar gowls u l-klabb ġie promoss għas-Serie A tal-Brażil. Joselito ġie rreġistrat ma' Birkirkara fl-4 ta' Lulju 2012 u jum wara għamel id-debutt tiegħu fl-ewwel leg tar-rawnd tal-kwalifikazzjoni tal-UEFA Europa League kontra Metalurg Skopje. Ma' Birkirkara, Joselito wera prestazzjoni kbira fil-logħba li spiċċat fid-dro ta' 2–2.

## Unuri
;Birkirkara
* Premier League Malti: 2012–13

## Ħoloq esterni
* Profil fuq is-sit uffiċjali ta' Birkirkara FC
Nikola Vukanac

**Nikola Vukanac** (twieled fl-14 ta' Jannar 1986) huwa eks-plejer tal-futbol Serb li kien jilgħab bħala difensur.

## Karriera

Vukanac beda l-karriera tiegħu mal-klabb ma' Zemun. Fl-istaġun 2008–09 Vukanac mar mat-tim Slovakk ta' Rimavská Sobota imbagħad issieħeb ma' Vranov. Vukanac iddeċida li jmur Malta ma' Birkirkara iżda ma setax jingħaqad peress li l-klabb Kalkariż laħqu l-limitu tal-plejers barranin. Sussegwentament mar ma' Vittoriosa. Huwa għamel id-debutt tiegħu mal-i*stars* fit-telfa ta' 3–0 kontra Sliema Wanderers u Vittoriosa sfaw relegati fl-Ewwel Diviżjoni. Fl-istaġun ta' wara il-plejer ta Birkirkara Ronni Hartvig kellu jirtira minħabba mpenji tax-xogħol, b'hekk Vukanac mar ma' Birkirkara u rebaħ il-Premier League Malti magħhom. Fil-kwalifiki tal-UEFA Champions League Vukanac skorja l-gowl tal-logħba kontra l-Islovakki MŠK Žilina. Fl-istaġun 2012–13, fil-logħba deċisiva għar-rebħ tal-kampjonat bejn Birkirkara u Hibernians fejn hu skorja l-10 gowl tiegħu mal-klabb u għen lil Birkirkara jiksbu l-kampjonat nazzjonali għar-raba' darba fl-istorja. Nhar it-2 ta' Awwissu 2013, Birkirkara ħabbru li l-kuntratt ta' Vukanac tħassar hekk kif il-plejer xtaq ikompli l-karriera tiegħu barra minn Malta.

## Unuri
### Klabb

;Birkirkara
* Premier League Malti: 2012–13

## Referenzi

## Ħoloq esterni
* Profil fuq is-sit uffiċjali ta' Birkirkara FC
Alejandro Mendoza

**Alejandro Mendoza Corujo** (twieled fis-17 ta' Mejju 1986) huwa plejer tal-futbol Spanjol li jilgħab bħala difensur.

## Karriera

Alejandro Mendoza, imlaqqam *Moreno*, beda l-karriera tiegħu ma' Tenerife fil-Gżejjer Kanarji. Fl-2011, Mendoza ingħaqad ma' Conquense li kienu jilgħabu fid-Diviżjoni B ta' Spanja, u aktar tard mar ma' Atlético Granadilla. F'Awwissu 2012, Mendoza ġie iffirmat mill-klabb Malti ta' Birkirkara wara li kien impressjona waqt prova.

## Ħajja personali

L-aktar plejer favorit tiegħu huwa Michael Laudrup. Minbarra l-futbol, il-passatemp favorit tiegħu huwa l-qari u jħobb jara films.

## Unuri
;Birkirkara
* Premier League Malti: 2012–13

## Referenzi

## Ħoloq esterni
* Profil fuq is-sit uffiċjali ta' Birkirkara FC
Joseph Zerafa

**Joseph Zerafa** (twieled fil-31 ta' Mejju 1988) huwa plejer tal-futbol Malti li jilgħab bħala difensur xellugi ma' Hibernians.

## Karriera

Joseph beda l-karriera tiegħu meta kellu sitt snin ma' Sirens. Is-sena ta' wara ngħaqad mal-mixtla tar-raħal tiegħu, Mġarr United fejn għamel magħhom erba' snin oħra. Fl-età ta' 13-il sena, Joseph mar mal-mixtla ta' Hibernians u għamel sentejn. Fis-sena 2005 issieħeb ma' Birkirkara.

Zerafa iddebutta fil-Premier League Malti fl-istaġun 2005–06, liema staġun Birkirkara rebħu t-titlu. Joseph skorja l-ewwel gowl tiegħu kontra Msida Saint-Joseph meta t-tim tiegħu rebaħ 2–1. Fl-istaġun 2010–11 Joseph estenda l-kuntratt tiegħu għal tlett snin oħra f'Ġunju 2011.

Fl-istaġun 2011–12, il-prestazzjonijiet ta' Zerafa wassluh sabiex jisstabbilixxi ruħu bħala wieħed mill-aħjar difensuri xellugin fil-Premier League.

## Internazzjonali

Fit-2 ta' Ġunju 2012, huwa għamel id-debutt kbir tiegħu għat-tim nazzjonali Malti fir-rebħa ta' 2–0 kontra il-Lussemburgu.

## Unuri

;Birkirkara
* Premier League Malti: 2012–13

## Ħoloq esterni
* 
* Profil fuq is-sit uffiċjali ta' Birkirkara
Godwin McKay

**Godwin McKay** (twieled fl-20 ta' Lulju 1995) huwa plejer tal-futbol Malti li jilgħab bħala midfilder ma' Marsa.

## Karriera

Godwin beda l-karriera tiegħu meta kellu ftit snin ma' Mosta iżda wara mexa ma' Birkirkara. Il-prestazzjonijiet tiegħu mat-timijiet taż-żgħażagħ wassluh sabiex jiddebutta mat-tim tal-kbar fir-rebħa ta' 3–0 kontra Floriana. Hu ġie msejjaħ ukoll mat-tim nazzjonali Malti ta' taħt id-19-il sena.

## Ħajja personali

L-aktar plejer favorit tiegħu huwa Cristiano Ronaldo u t-tim favorit huwa Real Madrid. Minbarra l-futbol, il-passatemp favorit tiegħu huwa t-tisjir. L-aqwa xewqa ta' Godwin hija li jilħaq l-ogħla livell tal-futbol fil-karriera tiegħu.

## Unuri
;Birkirkara
* Premier League Malti: 2012–13

## Referenzi

## Ħoloq esterni
* Profil fuq is-sit ta' Birkirkara FC
Shola Shodiya

**Shola Haruna Shodiya** (twieled fis-17 ta' Ġunju 1991) huwa plejer tal-futbol Niġerjan li jilgħab bħala attakkant.

## Karriera

Shola Shodiya beda l-karriera tal-futbol fin-Niġerja mat-tim ta' Enyimba. Aktar tard iddeċieda li jmur Malta peress li kien aċċetta t-talba ta' Mqabba iżda mal-ewwel bidel it-tim tiegħu u mar ma' Qormi. Wara l-prestazzjonijiet konvinċenti ma' Qormi, it-tim ta' Birkirkara bagħat għalih u Shola iddeċida li jmur mal-klabb Kalkariż. Shola ssieħbeb ma' Birkirkara fl-20 ta' Awwissu 2011, filwaqt li d-debutt tiegħu wasal fl-24 ta' Settermbru 2011 kontra Sliema Wanderers.

## Unuri

;Birkirkara
* Premier League Malti: 2012–13

## Referenzi

## Ħoloq esterni

* Profil fuq is-sit uffiċjali ta' Birkirkara
Ryan Camenzuli

**Ryan Camenzuli** (twieled fit-8 ta' Settembru 1994) huwa plejer tal-futbol Malti li jilgħab bħala difensur ma' Floriana.

## Karriera

Camenzuli huwa prodott tal-akkademja ta' Birkirkara u hu beda jilgħab il-football mar-rahal tiegħu, Birkirkara meta kellu biss seba 'snin. Mill-bidu tal-karriera bikrija tal-futbol tiegħu, il-ħiliet ta' Camenzuli kienu evidenti biżżejjed għal Birkirkara. Il-passes intelliġenti u xuttijiet qawwija tiegħu jagħmluh jispikka.

Fl-2010, Camenzuli beda jitjib meta kien parti mit-tim ta taħt is-17-il sena. Minbarra li kien wieħed mill-aqwa plejers fit-taqsima tiegħu, kien imssejjaħ biex jissieħeb fit-tim ta taħt is-19-il sena. Kif ukoll u hu rnexxielu jħallu impressjoni tajba wisq.
Kisba notevoli kienet hu rnexxielu jiskorja gowl mat-tim ta taħt is-19-il sena kontra St. Patrick fit-2 ta' Diċembru 2010, il-gowl tiegħu kien biżżejjed għall-'istripes' biex jirbħu l-logħba 1-0.

Fl-aħħar ftit jiem tal-istess sena, Camenzuli deher għall-ewwel darba fl-iskwadra tal-kbar. Il-Premier League kellha ġimgħatejn biex tibda u Birkirkara ġew mistiedna biex jieħdu sehem fit-Tazza Charles Abela Memorial ma Żejtun Corinthians u l-organizzaturi Mosta. L-'istripes' irnexxielhom jegħlbu liż-Żejtun bil-punteġġ ta' 4-0. Imbagħad tilfu ma Mosta 5-6 bl-għoti tal-penalties, fil-45 minuta l-logħba ntemmet mingħajr gowls. Camenzuli Camenzuli kienet inkluż fiż-żewġ logħbiet mal-ewwel 11.

Camenzuli għamel id-debutt tiegħu fil-Premier League fit-30 ta' Jannar 2011, meta kien inkluż bħala sostitut fil-logħba kontra Vittoriosa Stars meta l-'istripes' rebħu 1-0. F'Premier League mal-iskwadra tal-kbar Camenzuli għamel żewġ apparenzi. L-ewwel kien inkluż bħala sostitut f'Jannar, 2011 f'logħba kontra Vittoriosa Stars, allura hu beda jilgħab fl-aħħar tal-istaġun kontra Floriana li kienet intlagħbet fil-5 ta' Mejju, 2011

Fl-istaġun 2011-2012 kien wieħed li Camenzuli kellhu jiftakar meta kien tfajjel promettenti kif hu stabbilixxa ruħu bħala difensur qawwi man-naħa xellugija, f'dak l-istaġun , sab aktar spazju biex jħalli l-marka tiegħu. Fil-Premier League, huwa għamel 17-il apparenza li fijhom beda mal-ewwel 11 7 darbiet u ġie inkluż ir-raġel tal-partita. Madankollu, il-marka notevoli kienet żgur l-ewwel gowl li qatt skorja fil-Premier League minn dan tfajjel kien fit-28 t'April, meta b'disa' minn nies Birkirkara għelbu lil Hibernians bl-iskor ta' 2-0 fejn Camenzuli skurja t-tieni gowl.

## Unuri
;Birkirkara
* Premier League Malti: 2012–13

## Referenzi

## Ħoloq esterni
* Profil fuq is-sit ta' uffiċjali ta' Birkirkara FC
*
Zach Muscat

**Zach Muscat** (twieled fit-22 ta' Awwissu 1993) huwa plejer tal-futbol Malti li jilgħab bħala difensur.

## Karriera

Muscat beda l-karriera tal-futbol ma' Luxol St. Andrews fl-età ta' 3 snin. Wara huwa mar ma' Melita, fl-istaġun 2004-2005 huwa ngħaqad ma' Pietà Hotspurs. Sena wara sena, Muscat beda jistabbilixxi ruħu bħala wieħed mil-aqwa difensuri żgħażagħ fuq il-gżira u fl-età ta 16-il sena hu kien imsejjaħ biex jissieħeb mal-iskwadra nazzjonali ta' taħt is-17-il sena. Huwa għamel id-debutt tiegħu fit-22 ta' Ottubru 2009 f'telfa ta' 2-0 kontra l-Irlanda ta' Fuq. Wara li għamel id-debutt tiegħu, huwa kien ukoll il-kaptan tat-tim fir-rebħa storika kontra l-Olanda. Muscat kien imsejjaħ ukoll biex jissieħeb fl-iskwadra nazzjonali ta' taħt il-21 sena fl-2011. Huwa għamel id-debutt tiegħu fid-dro ta' mingħajr gowls kontra l-Finlandja fit-3 ta' Ġunju 2011 li kienet l-ewwel logħba ta' kwalifiki tal-UEFA European Under-21 Championship. Fl-1 ta' Settembru 2011, Muscat irnexxielu jiskorja l-ewwel gowl tiegħu mal-iskwadra fit-telfa ta' 4-1 kontra l-Islovenja. Ma' Pieta Hotspurs, fl-istaġun 2011-2012, Muscat kellu staġun ta' relegazzjoni. Mingħajr dubju l-għan pożittiv kien il-prestazzjoni solida tiegħu, iżda fuq in-naħa negattiva, Pieta Hotspurs naqset milli tirbaħ il-promozzjoni għall-Premier League Malti wara li ddominaw il-kampjonat għall-ewwel xhur. Pieta Hotspurs spiċċaw fit-tielet post u Muscat irnexxielhu jiskorja żewġ gowls. Kif mistenni, matul is-suq ta' trasferiment tas-sajf tal-2012, diversi timijiet kienu interessati fis-servizz ta' Muscat imma kienu Birkirkara li rnexxielhom jakkwistaw s-servizzi tiegħu. It-Tlieta, 7 ta' Awwissu 2012 huwa ffirma kuntratt ma Birkirkara. Muscat għamel id-debutt uffiċjali tiegħu ma Birkirkara fl-20 ta' Awwissu f'rebħa komda ta' 4-0 kontra Melita. Hu skorja t-tielet gowl fid-deċiżiva bejn Birkirkara u Hibernians fejn il-logħba spiċċat 3-1 favur Birkirkara.

## Unuri
;Birkirkara
* Premier League Malti: 2012–13

## Ħoloq esterni
* Profil fuq is-sit ta' Birkirkara FC
*
Marċell Mizzi

**Marċell Mizzi** (Rabat (Għawdex), 15 ta' Marzu 1922 - Rabat (Għawdex), 4 ta' Frar, 2013) kien politiku u kittieb Malti.

Studja fl-iskola tal-Gvern, fil-Liceo u l-Università ta' Malta.  Ħadem bħala għalliem
fl-iskejjel Primarji u Sekondarji tal-Gvern u tal-Knisja u ta' Prokuratur
Legali.  Bejn l-1955 u l-1958 u mill-1963 sal-1966 kien Membru
tal-Parlament.

Ippubblika poeżiji, stejjer qosra u artikli f'rivisti (*Leħen Malti* u
*Il-Malti*) u f'ġurnali (*Leħen is-Sewwa* u *Il-Ħajja*); ittraduċa *Treasure
Island* ta' Robert Louis Stevenson li ppubblika f'puntati f' *It-Torċa*. 
Fl-1997, ippubblika il-Ktieb *Il-Mewt taż-Żgħażagħ u poeżiji oħra*.

## Referenzi
Ryan Scicluna

**Ryan Scicluna** (twieled fit-30 ta' Lulju 1993) huwa plejer tal-futbol Malti li jilgħab bħala midfilder ma' Birkirkara.

## Karriera

Scicluna huwa prodot ta' Birkirkara. Id-debutt tiegħu fil-Premier League Malti wasal fid-9 ta' Jannar 2010 fir-rebħa ta' 2−0 kontra Dingli Swallows. L-ewwel sena mat-tim tal-kbar, Scicluna rebaħ il-kampjonat Premier għall-istaġun 2009−10. Fil-kompetizzjonijiet tal-UEFA, Scicluna kien inkluż bħala sostitut fl-aħħar ħames minuti tar-rebħa storika kontra MŠK Žilina fit-13 ta' Lulju. L-ewwel gowl ta' Scicluna wasal kontra Marsaxlokk meta Birkirkara rebħu 3−2.

## Unuri
;Birkirkara
* Premier League Malti: 2012–13

## Ħoloq esterni
* Profil fuq is-sit uffiċjali ta' Birkirkara
*